Klas van 2020 in die kollig: Johann Vorster van Universitas Primêre Skool | AWSUM School News }
Home›Regional News›Free State›Bloemfontein›Klas van 2020 in die kollig: Johann Vorster van Universitas Primêre Skool
AWSUM gesels met Johann Vorster van Universitas Primêre Skool se eerstespan rugbykaptein. Hy speel flank.
Hierdie is 'n moeilike jaar vir die Graad 7's van 2020. Hoe voel jy oor die sportjaar wat verby is?
Teleurgesteld, dit was 'n groot jaar vir ons as span, en ook vir Tjokkies wat sy 50 jarige bestaan vier. Ons wou soveel bereik en herinneringe gemaak het. Ons het hard gewerk in die voorseisoen om 'n verskil te maak.
Waarna het jy die meeste uitgesien die seisoen?
Elke wedstryd , maar natuurlik ons jaarlikse toer na Bethlehem. Ons was die jaar reg om hulle 'n ding of twee te wys. En sekerlik die belangrikste, die vriendskappe en spangees.
Hoe het julle vooruitsig as 'n span vir hierdie seisoen gelyk en wie dink jy sou julle taaiste teenstanders wees?
Soos ek gesê het ons het hard gewerk in die voorseisoen, en glo ons kanse was besonders goed die jaar, ons span was gemotiveerd en positief. Ons het goed saamgewerk. Ons grootste teenstanders was natuurlik Grey en ek glo Willem Postma sou ook sterk wees.
Enige spelers (in jou opinie) in jul span waarop die publiek uitgemis het om hulle te sien speel en hoekom?
Dit is moeilik, elkeen van ons het ons God-gegewe talente en glo ons sou almal saam 'n verskil gemaak het. Daar is nuwe spelers soos Ethan Hoffman, wat die jaar begin het en onmiddellik uitgestaan het op vleuel, dan is daar ons Graad 7-staatmakers en uitblinkers soos Adrian de Necker, Bendré Vermaak, Hanro Marais, RG Vorster, Christiaan van Jaarsveld en Tiaan Steenkamp. Die manne was gemotiveerd, en ons as 'n span was 'n eenheid. Die Graad 6 0.13 spelers gaan definitief naam maak volgende jaar.
Wat maak dit spesiaal om vir Universitas Primêre Skool se eerste span uit te draf?
Dit is, glo ek, elke rugbyseun se droom om uit te draf vir sy skool se eerstespan, maar om vir Tjokkies uit te draf is spesiaal. Dit maak my trots, omdat dit 'n skool is wat al vir 50 jaar kinders se talente ontgin en 'n verskil in my lewe gemaak het.
Daar is baie, maar soos enige rugbyspeler sou sê, jou eerste drie in die eerste-rugbyspantrui bly jou by.
Hoekom sal jy Universitas Primêre Skool aanbeveel vir toekomstige skoliere?
Tjokkies is 'n skool met Christelike waardes. By Tjokkies kry elke kind die geleentheid om hom/haar God-gegewe talente te gebruik en te ontgin.
Waarop fokus jy vir die res van die jaar?
Ek fokus nog steeds op my sport en oefen om myself fiks te hou, met die volgende rugbyseisoen in die oog.
Ek is nog nie 100% seker nie, ek en my ouers kyk nog na alle opsies.
Fil 4:13 Ek is tot alles in staat deur Hom wat my krag gee. Ons moet glo dat God 'n plan het, ons gaan miskien nie die jaar uitblink nie, maar die mense daar buite moet ons dophou, ons gaan 'n verskil maak.